**G-Petrol d.o.o. Sarajevo**

Marka Marulića br. 2, Lamela B, Sarajevo

Bosna i Hercegovina

Tel:+387 33 944 914; Faks:+387 33 942 099

Broj:

Datum:



TEHNIČKI ZADATAK

Za izbor dobavljača po odobrenom projektu:

Sanacija displeja i elektronika totema

**Sektor za maloprodaju**

**Sarajevo 17.02.2026. godine**

**TEHNIČKI ZADATAK**

PREDMET TEHNIČKOG ZADATKA

Zbog potrebe unapređenja opreme na benzinskim stanicama (BS) G-Petrol d.o.o. Sarajevo te kvarova na displejima i elektronici totema potrebna je sanacija istih na objektima G-Petrola. Ovim tenderom je u planu kompletna zamjena svih displeja i elektonike na totemima kao i upravljačkih jedinica za upravljanjem totema. U nastavku Tehničkog zadatka nalaze se detaljne specifikacije opreme koja je predmet tendera.

Predmet ovog tehničkog zadatka je potpuna zamjena svih displeja i elektronika na totemima po sistemu ključ u ruke na sljedećim BS G-Petrol:

* BS G-Petrol Sarajevo 4, Džemala Bijedića bb, 71 000 Sarajevo;
* BS G-Petrol Brčko, Banjalučka bb, BDc, 76 101 Brčko;
* BS G-Petrol Tuzla 3, Bulevar 2. Korpusa Armije BiH, 75 000 Tuzla.

Totemi na BS G-Petrol su unificirani te na predmetnim BS imamo toteme sa 4 odnosno 5 reda displeja obostrano.

Kako se vidi na sljedećim fotografijama na predmetnim BS imamo sljedeće toteme:

* BS G-Petrol Sarajevo 4, 4 reda naftnih derivata;
* BS G-Petrol Brčko, 5 redova naftnih derivata;
* BS G-Petrol Tuzla 3, 5 redova naftnih derivata.

|  |  |  |
| --- | --- | --- |
| BS Sarajevo 4 | BS Brčko | BS Tuzla 3 |
|  |  | image003 |

Novi displeji treba da budu po uzoru na toteme na standardnim Gazprom benzinskim stanicama, izvedeni u LED tehnici, ali pri tome moraju da zadrže punu funkcionalnost postojećih totema. Novi displeji moraju u potpunosti da budu kompatibilni sa sistemom napajanja i komunikacije na postojećem totemu kako bi sve radnje koje totem može da radi bile i dalje u funkciji. U tu svrhu, potencijalnom dobavljaču je dozvoljeno da uradi detaljan pregled totema prije davanja konačne ponude, te eventualno predloži rješenje za dodatno poboljšanje.

U nastavku je navedena detaljna specifikacija totema.

* Brojevi (DIGITALNI)
  + visina 300mm x širina 170mm;
  + segmenti brojeva sa TRI reda led diode;
  + sa led diodama OUTDOOR (visokosjajna BIJELA), četiri/pet reda naftnih derivate,po tri broja-obostrano: 4 reda x 3 broja x 2 strane (Sarajevo 4), 5 reda x 3 broja x 2 strane (Brčko i Tuzla 3);
  + horizontalna vidljivost: 120 m
* Upravljačka elektronika
  + sa mikrokontrolerom,
  + ugrađena interna memorija, pamti podešene vrijednosti,
  + kašnjenje pri uključenju (zaštita kod uklj/isklj),
  + vodootporna kutija za elektroniku,
  + dva (po BS) ručna terminala na RF daljinski za podešavanje parametara za cijene naftnih derivata,
  + upravljanje jačinom intenziteta DIMER svjetlosti displeja u funkciji sunčeve svjetlosti, tj. da danju displeji jače svijetle, a noću slabije.

ISPORUKA

Isporuka displeja i elektronika podrazumjeva transport na benzinsku stanicu, montažu uz eventualno potrebne prepravke instalacija, odvoz otpada, te puštanje u rad postrojenja sa testiranjem i podešavanjem parametara, kao i edukacijom osoblja na rukovanju i održavanju. U ponuđenoj cijeni moraju biti uračunati svi troškovi koji su potrebni da bi se totem pustio u rad, odnosno nikakvi naknadni troškovi se neće moći fakturisati.

VRIJEME ZA REALIZACIJU PROJEKTA– ROK

Dozvoljeno vrijeme sanacije i puštanje u funkciju je 01.06.2026.godine, te do tog datuma dobavljač treba u potpunosti izvršiti sanaciju uz potpunu funkcionalnost, bez naknadnih dodatnih radova i troškova.

Ovaj rok može se produžiti u izuzetnim slučajevima uz saglasnost odgovornog lica G-Petrola.

GARANCIJA

Garantni rok na opremu i radove je min. 24 mjeseca. Ovjeren garantni list zajedno sa kompletnom tehničkom dokumentacijom od strane proizvođača potrebno je dostaviti uz opremu na benzinsku stanicu.

Za vrijeme trajanja garantnog roka, svi kvarovi na ovoj opremi koji nisu prouzrokovani nepravilnim rukovanjem ili nemarom operatera, u nadležnosti su dobavljača, odnosno isti je dužan da stavi u ispravno stanje najkasnije u roku od **48 sati** od trenutka zaprimanja prijave kvara, u roku **24 sata** ukoliko je u pitanje nefunkcionalnost svih displeja na totemu, a u slučaju opasnosti po zdravlje i život uposlenika i kupaca intervencija mora biti u roku od 6 sati od momenta prijave kvara.

UGOVORENA KAZNA

Ugovorena kazna je mehanizam zaštite naručioca u slučaju da dobavljač ne izvrši uslugu popravke u definisanom rok ili završetak projekta u ugovorenom roku.

Iznos ugovorene kazne je **50 KM** za svaki dan zakašnjenja saniranja kvara.

Ugovorena kazna za prekoračenje ugovorenog roka za realizaciju projekta je **100 KM** za svaki dan zakašnjenja, bez saglasnosti odgovornog lica G-Petrol.

FAKTURISANJE

Fakturisanje od strane dobavljača prema naručiocu vrši se odmah po izvršenoj usluzi, a po obostranom potpisivanju Zapisnika o izvršenoj usluzi.

Plaćanje prema ugovorenom iznosu će se izvršiti od 01.07.2026. do 10.07.2026. godine.

Račun treba da, pored zakonski obaveznih naznaka, sadrži broj ugovor.

**U prilogu Računa treba da se nalazi:**

1. Potpisan i ovjereni Radni nalog G-Petrola;
2. Potpisan zapisnik o izvršenoj usluzi;

U slučaju da se dostavi faktura koja ne sadrži sve potrebnu dokumentaciju ista će biti vraćena dobavljaču na dopunu.

USLOVI PONUDE I TEHNIČKA DOKUMENTACIJA

Ponuda treba još da sadrži:

1. Izjavu da cijena radova iz Ponude obuhvata sve troškove nabavke opreme, ugradnje i puštanja u rad ugrađene opreme, uz potpuno funkcionisanje opreme, bez dodatnih troškova;
2. Izjava o sposobnosti isporuke originalnih dijelova i servisiranja opreme u periodu 10 godina nakon isteka garantnog roka. Izjava može biti prenesena od Proizvođača opreme;
3. Referenc listu za ove radove kod drugih naručioca;
4. Izjavu o garantnom roku od 2 (dvije) godine na ugrađenu opremu i izvršene radove;
5. Detaljnu tehničku specifikaciju opreme koju dobavljač nudi.

**Ovlaštena Kontakt osoba od strane G-Petrola:**

Admir Omerović

Menadžer za tehničku podršku i održavanje

G Petrol d.о.о. Sarajevo

Bosna i Hercegovina, Sarajevo, Marka Marulića 2, Lamela B,

tel: +387 33 944 902, mob: +387 065 418 842

E-mail: [admir.omerovic@nis.rs](mailto:admir.omerovic@nis.rs)